คปภ. ผ่อนผันการชำระเบี้ยประกันชีวิตในเขตพื้นที่ประสบอุทกภัย
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เห็นชอบให้ธุรกิจประกันชีวิตผ่อนผันระยะเวลาการชำระเบี้ยประกันชีวิต และการต่ออายุกรมธรรม์ประกันภัยตามที่สมาคมประกันชีวิตไทยเสนอเพื่อบรรเทาความเดือดร้อนของประชาชนที่ประสบเหตุอุทกภัย&nbsp;&nbsp; นายสรศักดิ์ ทันตสุวรรณ รองเลขาธิการ คปภ. ด้านตรวจสอบ&nbsp; เปิดเผยว่าจากเหตุการณ์เกิดอุทกภัยในหลายจังหวัดทางภาคใต้ ทำให้มีผู้เสียชีวิตกว่า 58 คน และทรัพย์สินของประชาชนได้รับความเสียหายเป็นจำนวนมาก&nbsp; สำนักงาน คปภ. มีความห่วงใยประชาชนที่ได้รับความเดือดร้อน จึงเห็นชอบให้ธุรกิจประกันชีวิตขยายระยะเวลาการผ่อนผันการชำระเบี้ยประกันภัยจากเดิม 31 วัน เป็น ไม่เกิน 91 วัน และการยกเว้นดอกเบี้ยและการตรวจสุขภาพในกรณีต่ออายุกรมธรรม์หรือการกลับคืนสู่สภาพเดิมของกรมธรรม์ เป็นระยะเวลาไม่เกิน 6 เดือน นับแต่วันที่กรมธรรม์ประกันภัยหมดอายุ เพื่อให้ความชวยเหลือผู้เอาประกันภัยเฉพาะที่อาศัยอยู่ในพื้นที่ซึ่งทางการประกาศให้เป็นเขตประสบอุทกภัย &nbsp; สำหรับตัวเลขความเสียหายทั้งหมดนั้น ขณะนี้บริษัทประกันภัยอยู่ระหว่างการลงพื้นที่เพื่อสำรวจ&nbsp;&nbsp; และประเมินความเสียหาย จึงยังไม่ม
8 เม.ย. 2554

สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เห็นชอบให้ธุรกิจประกันชีวิตผ่อนผันระยะเวลาการชำระเบี้ยประกันชีวิต และการต่ออายุกรมธรรม์ประกันภัยตามที่สมาคมประกันชีวิตไทยเสนอเพื่อบรรเทาความเดือดร้อนของประชาชนที่ประสบเหตุอุทกภัย   นายสรศักดิ์ ทันตสุวรรณ รองเลขาธิการ คปภ. ด้านตรวจสอบ  เปิดเผยว่าจากเหตุการณ์เกิดอุทกภัยในหลายจังหวัดทางภาคใต้ ทำให้มีผู้เสียชีวิตกว่า 58 คน และทรัพย์สินของประชาชนได้รับความเสียหายเป็นจำนวนมาก  สำนักงาน คปภ. มีความห่วงใยประชาชนที่ได้รับความเดือดร้อน จึงเห็นชอบให้ธุรกิจประกันชีวิตขยายระยะเวลาการผ่อนผันการชำระเบี้ยประกันภัยจากเดิม 31 วัน เป็น ไม่เกิน 91 วัน และการยกเว้นดอกเบี้ยและการตรวจสุขภาพในกรณีต่ออายุกรมธรรม์หรือการกลับคืนสู่สภาพเดิมของกรมธรรม์ เป็นระยะเวลาไม่เกิน 6 เดือน นับแต่วันที่กรมธรรม์ประกันภัยหมดอายุ เพื่อให้ความชวยเหลือผู้เอาประกันภัยเฉพาะที่อาศัยอยู่ในพื้นที่ซึ่งทางการประกาศให้เป็นเขตประสบอุทกภัย   สำหรับตัวเลขความเสียหายทั้งหมดนั้น ขณะนี้บริษัทประกันภัยอยู่ระหว่างการลงพื้นที่เพื่อสำรวจ   และประเมินความเสียหาย จึงยังไม่มีตัวเลขของความเสียหายทั้งหมดซึ่งต้องรอภายหลังน้ำลด ทั้งนี้สำนักงาน คปภ.    มีมาตรการช่วยเหลือผู้เอาประกันภัย โดยจัดตั้งศูนย์รับแจ้งเหตุผู้ประสบภัยด้านการประกันภัยเพื่อให้ความช่วยเหลือ    แก่ประชาชน ตลอด 24 ชั่วโมง ใน 4 จังหวัด ได้แก่ จ.ชุมพร จ.สุราษฎร์ธานี  จ.นครศรีธรรมราช และ จ.กระบี่   รองเลขาธิการด้านตรวจสอบ กล่าวเพิ่มเติมว่าอย่างไรก็ตาม อยากให้ประชาชนเห็นความสำคัญของการทำประกันภัยมากขึ้น เนื่องจากจะเห็นได้ว่าปัจจุบันภัยธรรมชาติต่างๆมีผลกระทบต่อชีวิตและทรัพย์สินของประชาชนอยู่บ่อยครั้ง ไม่ว่าจะเหตุจากน้ำท่วม แผ่นดินไหว ลมพายุ ซึ่งภัยธรรมชาติเหล่านี้ ประชาชนสามารถเลือกซื้อความคุ้มครองเพิ่มเติมได้ จากการประกันอัคคีภัย ซึ่งเบี้ยประกันภัยสำหรับการขยายความคุ้มครองดังกล่าว ก็ไม่สูงมากนัก